Dječji vrtić Igra
Kneza Domagoja 93
48000 Koprivnica

KLASA: UP/I-034-02/21-01/01
URBROJ: 2137-99-01-21-01
Koprivnica, 1. veljače 2021.


	Na temelju članka 1.a Zakona o predškolskom odgoju i obrazovanju („Narodne novine“, broj 10/97, 107/07 i 94/13), članka 4. stavka 5. i članka 15. stavka 1. Pravilnika o upisu djece i ostvarivanju prava i obveza korisnika usluga, ravnateljica Dječjeg vrtića IGRA dana 1. veljače 2021. godine objavljuje


OGLAS
o upisu djece u Dječji vrtić IGRA, Područni objekt Hlebine
za pedagošku godinu 2021./2022.

I. Upis se provodi u redoviti desetosatni program predškolskog odgoja i obrazovanja za djecu u dobi od tri godine života do polaska u osnovnu školu koji će se ostvarivati u Područnom objektu Hlebine (Krste Hegedušića 44, Hlebine).

II. Zahtjevi za upis djece zaprimaju se od 1. veljače 2021. (ponedjeljak) do 15. veljače 2021. (ponedjeljak) u vremenu od 8:00 do 13:00 sati na adresi Područnog objekta Hlebine u Hlebinama, Krste Hegedušića 44.
Zahtjevi za upis djece s prilozima mogu se poslati i preporučenom poštom na adresu Dječjeg vrtića Igra, Kneza Domagoja 93, 48000 Koprivnica.

III. OBVEZNA DOKUMENTACIJA ZA UPIS DJECE:
1. Zahtjev za upis djeteta (obrazac zahtjeva preuzima se na upisnom mjestu ili na 
    internetskoj stranici Vrtića vrticigra.hr)
2. Rodni list djeteta - kopija
3. Preslike osobnih iskaznica roditelja i djeteta ili Uvjerenje MUP-a o prebivalištu
     roditelja i djeteta, ne starije od 6 mjeseci
4. Potvrda o obavljenom zdravstvenom pregledu djeteta prije upisa u vrtić (izdaje 
     nadležni liječnik - pedijatar neposredno prije polaska u vrtić)
5. Ostale isprave ukoliko se ostvaruje određeni pravni interes

IV. Prednost pri upisu u Vrtić ostvaruju djeca u dobi od godinu dana pred polazak u osnovnu školu te djeca čija oba roditelja ili jedan roditelj u jednoroditeljskim obiteljima imaju prijavljeno prebivalište na području Općine Hlebine.

V. Roditelji koji imaju potrebu smještaja djece od jedne godine života, također mogu predati dokumentaciju kako bismo mogli planirati organizaciju rada za pedagošku godinu 2021./2022.

VI. Rješenje o upisu djece bit će doneseno u roku od najkasnije 15 dana od dana isteka roka za podnošenje zahtjeva.

VII. Dodatne informacije mogu se dobiti putem elektroničke pošte: djecji.vrtic.igra@gmail.com te putem telefona 048/864-166.


RAVNATELJICA

Gabrijela Golub, prof.



Objava:
1. Internetska stranica i oglasna ploča Dječjeg vrtića Igra
2. Internetska stranica i oglasna ploča Općine Hlebine




















	
